**Бекітемін: 30.10.23ж  
 бөбекжай-бақша әдіскері: IMG-20240228-WA0160 Ж.Орынғали**

**ТӘРБИЕЛЕУ-БІЛІМ БЕРУ ПРОЦЕСІНІҢ ЦИКЛОГРАММАСЫ**

Білім беру ұйымы (балабақша / шағын орталық, мектепалды сыныбы): «Балбөбек» бөбекжай-бақшасы МКҚК

Топ: ересек

Балалардың жасы: 4 жастан

Жоспардың құрылу кезеңі: 30.10 - 03.11.2023ж.

Педагогтың аты-жөні: Ж.Орынғали

|  |  |  |  |  |  |
| --- | --- | --- | --- | --- | --- |
| **Апта күндері** | ***Дүйсенбі*** | ***Сейсенбі*** | ***Сәрсенбі*** | ***Бейсенбі*** | ***Жұма*** |
|  |  |  |  |  |  |
| **Балаларды қабылдау** | Таңғы сүзгі: балалардың терісін, дене қызуын, сыртқы көрінісін тексеру. Балаларды жақсы көңіл күймен қарсы алу және оларға қолайлы жағдай жасау. Баланың көңіл күйін, оның жеке пікірін, қызығушылығын анықтау. **(сөйлеуді дамыту)** | | | | |
| **Ата-аналармен немесе баланың**  **басқа заңды өкілдерімен кеңес,**  **әңгімелесу** | Әңгімелесу. Ата-аналарға балабақшаға уақытында келуді ескерту. Ата-аналарға балалардың тазалықтарын қадағалауды ескерту. | | | | |
| **Балалардың дербес әрекеті**  **(аз қимылды, үстел үсті**  **ойындары,**  **бейнелеу іс-әрекеті,**  **кітаптарды қарау және**  **басқалар)** | **"Бөлме өсімдіктеріне бүріккіш пистолеттен су бүрку".**  Мақсат-міндеттері. Жаңа еңбек дағдыларын үйрету; балалардың жапырақтарға ылғалдың қажеттігі туралы түсініктерді бекіту; өсімдіктерге ұқыпты қарауға тәрбиелеу. Балаларға өсімдіктерді суару қажеттілігін өз бетінше анықтауды үйрету (топырақтың түсі мен күйіне, өсімдіктің пайда болуына байланысты), суару техникасын еске түсіру. **(қоршаған ортамен танысу, сөйлеуді дамыту, қазақ тілі, көркем әдебиет, сурет салу)** | **"Кір сүлгілерді ауыстыру".**  Мақсат-міндеттері. Еңбекке тұрақты қызығушылықты сақтау, тапсырманы мұқият орындауға ұмтылу. Сүлгіні ілгішке іліп қоюды үйрету. **(сөйлеуді дамыту, еңбек дағдылары)** | **"Шешіну бөлмесінің шкафындағы тәртіп».**  **(тәрбиешінің көмекшісімен бірге)**  Мақсат-міндеттері. Балаларға жеке шкафтарында тәртіп сақтауды үйрету; шкафты киім мен аяқкиімнен босату, сөрелерді дымқыл шүберекпен сүрту және киімді ұқыптылықпен бүктеп, орнына жинап қою. Еңбекқорлықты, тәртіпті көре білуді, ұжымда бірлесіп еңбек етуді үйрету. **(сөйлеуді дамыту, еңбек дағдылары)** | **"Орындықтарды жуу".**  Мақсат-міндеттері. Балаларға тәрбиешінің көмекшісіне көмектесуге, топтық бөлмедегі орындықтарды таза ұстауды үйрету: оларды дымқыл шүберекпен сүртуді; орындарына қоюды үйрету. Еңбек дағдыларын дамыту, жұмыс кезінде мәдени-гигиеналық талаптарды сақтау қабілетін қалыптастыру. Ересектерге көмектесуге ынталандыру, олардың жұмысын құрметтеуге тәрбиелеу. **(сөйлеуді дамыту, еңбек дағдылары, дербес әрекет)** | **"Біз топ бөлмесінде және жатын бөлмесіндегі терезе алдындағы тақтайды дымқыл шүберекпен сүртеміз".**  Мақсат-міндеттері. Балаларға сумен жұмыс істегенде келесі ережелерді сақтауды үйрету: жеңді түру, шүберекті сулау, құрғатып сығу, кірлегенде сумен жуып-шаю. **(сөйлеуді дамыту, еңбек дағдылары)** |
| **ҚР. Гимнін орындайды.**  Міндеттер. Балаларды патриоттық тәрбиені қалыптастырады.  **(музыка)**  **Саусақ жаттығуы**  1. Шынжыр. Оң және сол қолдың бас бармағы мен балаң үйрек саусағын түйістіру, оларды өзара айқасытру, шынжыр жасау.  2. Піл: оң қолдың алақаны жайылып тұрады. Сол қолдың саусақтары бас бармақ пен кішкене бөбек артқы аяғы болса, балаң үйрек пен шылдыр шүмек алдыңғы аяқтар, ал ортаңғы саусақ пілдің тұмсығы болады.  3. Доп: алақандар бір-біріне жабысады. (доп пішінін жасайды)  4. Гүл: қолдар, саусақтар жоғары қарайды. Алақандар айшанақпен қосыла түптері өзара жанасады. Саусақтар ашылады. Осы жаттығуларды орындай отырып, мына өлең жолдарын айтады.  Саусақтар шынжыр болады,  Үзілмейді тартсаң да,  Ал, піл келіп шынжырды,  Үзіп кетті басқанда.  Тұмсығымен доп іздеп,  Ойнағысы келіп тұр.  Достық үшін пілге мен,  Гүл сыйлағым келіп тұр.  **(сөйлеуді дамыту)**  **"Айналамыздағы геометриялық пішіндер" дамытушы ойыны (жемістер мен көгөністер).**  Мақсат-міндеттері. Балалардың жеміс пен көгөністер, геометриялық пішіндер туралы түсініктерін пысықтау; ойлау, қабылдау, зейін қабілеттерін жетілдіру.  Құралдары: шеңбер, сопақша, шаршы, тіктөртбұрыш, үшбұрыш сияқты пішіндер; жемістер мен көгөністердің кескіндері.  - Балалар, қандай геометриялық пішіндерді білесіңдер? (Дөңгелек, сопақша, шаршы, тіктөртбұрыш, үшбұрыш.)  - Алдарыңдағы суреттерде салынған заттарды атап көрейік. (Балалар жемістер мен көкөністерді атайды.)  - Оларды қандай сөздерге біріктіреміз? (Жемістер, көгөністер.)  - Суреттегі көгөніс пен жемісті өзіне ұқсас геометриялық пішінмен жауып қойыңдар.  **(математика негіздері, сөйлеуді дамыту, математика негіздері, құрастыру)** | **Үстел ойыны. «Сурет бойынша жинастыр».**  Мақсат-міндеттері. Қолдың ұсақ моторикасын жетілдіру. **(танымдық дағдылар)**  **Көркем сөзді мәнерлеп оқу жаттығуы.**  Мақсат-міндеттері. Балалардың көркем сөзге қызығушылықтарын арттыру; мәнерлеп оқуға ынталандыру.  Тәттісін-ай, мына жеміс-жидектің,  Сүйсініп-ақ жейміз оны тәбетпен.  Сүт ботқасын таңғы асқа береміз.  Денсаулыққа пайдалысы-ет екен  Ұннан піскен бауырсағым, бәлішім,  Тәттілерім дастарқанның сәні шын.  Жеміс-жидек дәруменге бай екен,  Ең дәмдісі піскен тәтті нан екен.  Д. Бұланбаева.  **(көркем әдебиет, сөйлеуді дамыту)** | **«Бұлт неге ұқсайды?»**  Мақсат-міндеттері. Әртүрлі заттар мен жануарлардың сыртқы бейнесін табуды үйрету. Қиялын, шығармашылық қабылдауын дамыту. **(танымдық дағдылар, сөйлеуді дамыту, қоршаған ортамен танысу)**  **"Жаңбыр қалай пайда болады?" дидактикалық ойыны.**  Мақсат-міндеттері. Балалардың жаңбыр туралы түсініктерін кеңейту; қоршаған ортаның заңдылықтарына қызығушылықты арттыру.  Педагог балаларға әртүрлі табиғат құбылыстары бейнеленген суреттерді қарастыруға уақыт береді.  Педагог балаларға жаңбырдың қалай пайда болатынын бейнелейтін суреттерді жылдам тауып алу керектігін айтады.  Жаңбырдың қалай пайда болғанын бейнелейтін суреттер тізбегіне қарап, балалар педагогпен бірге жаңбырдың пайда болуын әңгімелейді.  Құралдары: суреттер: жел, ақ бұлттар, сұр бұлттар, жаңбыр, тұман, теңіз, қар жамылған таулар, кемпірқосақ, қар жауыны, бүршіктің атқаны, жапырақтардың түсіп жатқаны, қардың еріп жатқаны.  **(сөйлеуді дамыту, қоршаған ортамен танысу)** | **«Мысық пен тышқан».**  Тышқан қашты мысықтан, (еденде саусақтармен қашады)  Жылдамдатып жүгірді. (жылдам жүгіреді)  Орын тапты қуыстан, (екі қолының саусақтарын айқастыра жұдырықтайды)  Зәресін мысық ұшырды.  Қарады мысық тесіктен, (көздерімен жан-жаққа қарайды)  Тышқанға: «Бері шық!» - деді. (қабағын түйеді)  Еденді ұрды «Тук-тук!» деп, (айқасқан жұдырығымен еденді ұрады)  Тырналады, кетпеді. (еденді тырналайды)  Былай-былай тартады. (айқасқан жұдырығын екі жаққа тартады)  Бұза алмады қамалды.  Амалы құрып мысықтың,  Үйіне қарай қайтады.  Қуанып тышқан есікті, (айқасқан жұдырығына қарап үрлейді)  Жәй ғана кеп үрледі.  «Алақай, есік ашылды!» - деп, (қолдарын айқара ашады)  Ініне қашып үлгерді. (еденде қайта жүреді)  **(сөйлеуді дамыту)** | **«Жұбын тап».**  Мақсат-міндеттері. Балалардың ақыл-ойын, тілін дамыту, зейінді болуға тәрбиелеу.  Ойын атрибуттары: жемістер мен өккөгөністерге байланысты текшелер.  Ойынның барысы: ойынға 3-4 бала қатысуға болады. Балалар суреті бар текшелерді (доминоны) бөліп алады да, қызықты ойын бастайды. Атаы аталған бала текшені бірінші болып қояды, қалған балалар қойылған суретке байланысты өздерінде бар текшелерді рет-ретімен қояды. Кімнің қолындағы текше бұрын бітсе, сол бала жеңіске жетеді.  **(сөйлеуді дамыту, танымдық дағдылар)**  **"Көгөністі ата" дидактикалық ойыны.**  Мақсат-міндеттері. Балалардың сөздік қорын байыту; көгөністер мен жемістердің денсаулыққа пайдасын туралы түсініктерін қалыптастыруды жалғастыру, сұраққа толық жауап беруге ынталандыру. **(сөйлеуді дамыту, қазақ тілі)** |
| **Ертеңгілік жаттығу** | Бастапқы қалып: негізгі тұрыс, екіге бөлінген секірмежіп төменде.  1-2 секірмежіпті жоғары көтеру, аяқтың ұшымен тұру.  3-4 бастапқы қалып: аяқ арасын сәл ашып тұру, секірмежіп төменде.  1 оң жаққа бір қадам жасап, секірмежіпті жоғары көтеру.  2 оңға иілу.  3 тік тұру, секірмежіпті жоғары көтеру.  4 бастапқы қалып.  Бастапқы қалып: негізгі тұрыс, секірмежіпті екі бүктеп ұстап, төмен түсіріп тұру.  1-2 отыру, секіртпені жоғары көтеру.  3-4 бастапқы қалып.  Бастапқы қалып: аяқтың арасын алшақ қою, секірмежіп иықта.  1 денені оңға бұру.  2 бастапқы қалып.  Бастапқы қалып: аяқты сәл ашып, секірмежіпті арт жаққа ұстап тұру. Секірмежіпті алға қарай айналдырып, біраз үзіліс жасап, екі аяқты ауыстыру, бір орында екі аяқты бірге қосып секіру. **(мәдени-гигиеналық дағдылар, дербес әрекет, дене шынықтыру)** | | | | |
| **Таңғы ас** | Дұрыс тамақтану мәдениетін қалыптастыруды жалғастыру: асхана құралдарын дұрыс қолдану (ас қасық, шай қасық, шанышқы); майлықты ұқыпты пайдалану; нанды үгітпей жеу, ауыздағы асты асықпай шайнау, тамақ ішіп отырғанда сөйлемеу; әдепті болуға тәрбиелеу (ас үшін алғыс білдіру, тазалық пен тәртіп сақтау)  Біздерде бар қасықтар  Сиқырлы екен құралдар.  Қолға қасық аламыз.  Дәмді астан аламыз.  Осы сөздерден кейін балалар таңғы астарын ішеді. Тамақтану кезінде тәрбиеші балалардың орындықта дұрыс отыруын қадағалайды. Бала орындықта дұрыс отырмаса, оған түзу отыру керектігін айтуға болады. **(мәдени-гигиеналық дағдылар, дербес әрекет, көркем сөз)** | | | | |
| **Ұйымдастырылған іс-әрекетке дайындық** | **"Көгөністер дүкені" тақырыбына әңгімелесу.**  Мақсаты-міндеттері. Балалардың көгөніс дүкені жайлы түсініктерін нақтылау, сөйлеу тілін белсендіру: көгөністер мен жемістерді, сатушы мен сатып алушының әрекеттерін нақтылайтын етістіктерді, сапалық сын есімдерді атау. **(сөйлеуді дамыту, қазақ тілі)** | **«Сәлемдесу».**  Балалар екі-үш жұп құрап тұрады. Әртүрлі елдің адамдарының сәлемдесу рәсімін көрсетеді**.**  **(сөйлеуді дамыту)** | **"Жыл мезгілдері" дидактикалық ойыны.**  Мақсат-міндеттері. Балалардың жыл мезгілдері жайлы білімдерін бекіту, мезгілдік өзгерістерді талқылау.  Құралдары: жыл мезгілдері туралы суреттер. **(сөйлеуді дамыту, қоршаған ортамен танысу)** | Күздің кереметі тақырыбындағы суретке қарап әңгімелесу. **(сөйлеуді дамыту)** | "Жомарт күз" тақырыбын пысықтау, тақпақ айту, жұмбақтар жасыру. **(сөйлеуді дамыту)** |
| **Мектепке дейінгі ұйым**  **кестесі бойынша**  **ұйымдастырылған**  **іс-әрекет** | **Дене шынықтыру**  "Кедергілерден секіру".  Мақсат-міндеттері. Бір қатарға қойылған (5 м) кеглилердің арасымен оң және сол аяқпен кезек-кезек секіру дағдысын үйрету. | **Қазақ тілі**  "Не, қалай дыбыстайды? Үй жануарлары мен төлдері. Ақырын - қатты".  Мақсат-міндеттері. Балалардың үй жануарлары туралы түсініктерін кеңейту, үй жануарлары төлдерінің атауларымен таныстыру; "қатты - ақырын" қимыл-әрекетінің белгілері жайлы түсініктерін қалыптастыру.  **Музыка**  "Күз әуені".  Мақсат-міндеттері. Балаларды әннің сөздік мазмұнын түсіне білу қабілетін қалыптастыру; музыкалық жетекшімен бірге ән айту қабілетін жетілдіру; ырғақты сезіне білу қабілетін дамыту; дауыс жаттығуларын орындау кезінде дұрыс ән айту дағдысын үйрету. | **Дене шынықтыру**  "Кедергілерден сүрінбей өтіп көр".  Мақсат-міндеттері. Балаларға қимылды ойындар арқылы түрлі бағытта жүгіруді; допты екі қолымен ұстап, бастан асыра кедергінің үстінен лақтыруды үйрету. | **Музыка**  "Жомарт күз".  Мақсат-міндеттері. Балалардың әннің сөздік мазмұнын түсіне білу қабілетін қалыптастыру; музыкалық жетекшімен бірге ән айту қабілетін жетілдіру; ырғақты сезіне білу қабілетін дамыту; дауыс жаттығуларын орындау кезінде дұрыс ән айту дағдысына үйрету. | **Дене шынықтыру**  "Озамын десең - зерек бол".  Мақсат-міндеттер: балаларды қатарға бір-бірден сапқа тұруға; 1-1,5 минут ішінде баяу қарқынмен үздіксіз жүгіруге үйрету. |
| **2- таңғы ас** | Тағамның атауын есте сақтауға, тазалыққа бейімдеу. "Тәбетіміз ашылды, ас болсын!" **(мәдени-гигиеналық дағдылар, дербес әрекет)** | | | | |
| **Серуенге дайындық** | Балаларға өз киімдерін тануды, атауды, өз шкафын таңбалауыш арқылы табуды үйрету. **(мәдени-гигиеналық дағдылар, дербес әрекет)** | | | | |
| **Серуен** | **Топырақты бақылау. (сөйлеуді дамыту, қазақ тілі, көркем әдебиет, қоршаған ортамен танысу, сурет салу)**  Мақсат-міндеттері. Ауа райына байланысты топырақтың қасиеті әртүрлі болатынын көруді үйрету.  **Тақпақ. Асқаржан Сәрсеков «Күзгі көрініс».**  Күздің салқын самалы  Аймалайды маңдайдан.  Алып қашып барады  Жапырақты сарғайған.  Тыныстаған ырғалып  Бақ-бау қандай, гүл қандай?  Сары қыздар сырласып,  Сыбырласып тұрғандай ...  **Бақылау:** ауа райына байланысты топырақтың касиеті әртүрлі болатынын көруді үйрету. Топырақ жылы, күн көзіне қызиды, тобарысып жатады; қара, тып-тығыз, ылғалды. Ауа райының суытуына байланысты жердегі топырақ суып кетеді, оны күрекпен қазу қиын болады, өсімдікті де жұлып алуға келмейді құрғақ болғасын, ол үзіліп қалады.  **Қимылды ойыны: «Тауық пен балапандар». (дене шынықтыру)**  Мақсат-міндеттері. Екі тіреуіштің аралығына байлаған арқанның астына өту дағдысын бекіту; әртүрлі қимыл-қозғалыстарды орындай отырып алаң бойымен (отырды, жем іздеді, жем шоқыды) орын ауыстыруға қадағалау, белгі бойынша әрекет жасап, өз орындарын табуға, икемді болуға үйрету.  **Еңбек:** ұжымдық тапсырмаларды орындау, еңбексүйгіштікке тәрбиелеу.  Өз бетімен ойналатын ойындар: әртүрлі ойындарды ойнауға қызығушылықты дамыту. | **Бірінші қатқақты бақылау. (қоршаған ортамен танысу, сөйлеуді дамыту, көркем сөз)**  Мақсат-міндеттері. Сыртқы белгілерге қарап, ауа райын анықтауды үйрету. Табиғатта болып жатқан өзгерістерді (қатқақты) бақылау, күзгі ауа райымен салыстыру.  **Тақпақ. Х. Тағаров «Алтын күз».**  Дәнге толып қызыл қырман,  Қырман басы қызыл думан.  Мөлдіретіп жүзімдерін,  Келді алтын күзім менің.  Молшылық күз – береке күз,  Береке күз – мереке күз.  **Қимылды ойын. «Балалар бақшаға шықты» (поляк ұлттық ойыны).**  Жануардың рөлін таңдау және олардың қимыл-қозғалысын дәл келтіре білуге еліктеу.  **"Бояулар" қимыл-қозғалыс ойыны. (дене шынықтыру)**  Мақсат-міндеттері. Балаларды жүгіру бағытын өзгертіп, жылдамдықпен жүгіре білуге машықтандыру; қуғыншы жете алмайтындай тырысуды, ептілікті, қозғалыс жылдамдығын дамыту; достыққа тәрбиелеу.  Балалар "бояушыны" санамақ арқылы таңдайды, қалғаны "бояуларды" сомдайды.  "Бояулар" белгілі жерде тізіліп отырады (тұрады). Әр бала ешкімге айтпай, өзіне бояу түсін таңдайды, "бояушы" сұраған кезде ғана өзі ойлап қойған түсті естіп, ойынға кіріседі.  Педагог (кейін балалардың бірі) "бояуды сатушы" болып, "бояушы" бояуды сатып алуға келгенде "бояушының" қандай түсті таңдағанын анықтайды.  "Бояушы" алақанымен "сатушы" алақанын келісілген санға сәйкес шапалақтайды, "бояуды қуалап" кетеді.  Егер "бояу қашып" қайтып келсе, "бояушы" бояуды сатып алуға қайта келеді. "Бояу" ұсталынса, оны сомдаған бала "бояушы" болады.  "Бояушы" балалар таңдамаған түсті айтса, өзге түсті қалауға мәжбүр болады.  **Еңбек:** қыстыгүні тотыларды қоректендіру үшін бұтақтарды жинау. Бір-біріне көмектесуге тәрбиелеу. Табиғат бұрышының мекендеушілеріне сүйіспеншілікті арттыру.  **Өз бетімен ойналатын ойындар:** ойын таңдауда, ойға алғанын іске асыру дербестігін дамыту, белсенді болу. | **Шалшық судың бетіндегі үлдір қабыршағын бақылау. (қоршаған ортамен танысу, көркем сөз)**  Мақсат-міндеттері. Мұз бастапқыда мөлдір, жұқа шыныдай нәзік болады. Температураның төмендеуі кезінде су мұзға айналуын ескеріп, жалпы қорытынды жасау.  Жұмбақ.  Отқа жанбайды,  Суға батпайды. (Мұз.)  **Тәжірибе:** «Шалшықты айналып өту».  **Қимылды ойын. «Өзіне жұп табу».** **(дене шынықтыру)**  Белгі бойынша ойын барысында алаңда орын ауыстыру, өз жұбын табу. Еске сақтауды, қимыл жылдамдығын жетілдіру.  **"Мысық пен тышқан" қимыл-қозғалыс ойыны. (дене шынықтыру)**  Мақсат-міндеттері. Балаларға ойын шартына сай ойнауды үйрету, рөлді дәл атқаруға бейімдеу; зеректікке, шапшаңдыққа, жылдамдыққа, жалтарып жүгіруге машықтандыру; шыдамдылыққа, ұйымшылдыққа тәрбиелеу.  Ойынға қатысушылар шеңбер құрып тұрады. "Мысық" пен "тышқанды" балалардың қалаулары бойынша немесе санамақ арқылы тағайындауға болады. Ойын басталар алдында кейіпкерлер шеңбер сыртында бір-бірінен алшақ тұрады. Балалардың қалғаны бір-бірінің қолын ұстап, шеңбер жасап, мына сөздерді айтады:  Мысығымыз момықан,  Жүреді аулада андамай.  Тышқан көрсе - бас салады!  Кім тышқанды құтқарады?  Осы сөздерді айтып, балалар тоқтайды да "мысық" "тышқанды" қуалап кетеді. Балалар қол ұстасып, қолды жоғары көтеріп, "тышқан" үшін ұяға жол ашып беріп жатады. "Мысық" ұяға кіріп кетсе, ары қарай өткізбес үшін, қолдарды төмен түсіріп, жолды жауып қояды.  Ойынға қатысушы балалар өте зерек болу керек, біресе қолдарын көтеріп, біресе түсіріп, "мысық" пен "тышқанның" қуаласпағын реттеп тұру керек.  "Тышқан" ұсталып қалса, кейіпкерді ауыстыруға болады.  **Еңбек:** ағаштардың қасына түскен бұтақтарды жинау. Берілген жұмысты жауапкершілікпен атқару.  **Өз бетімен ойналатын ойындар.** «Зырылдауықтармен ойын».  Балаларды ойынға қызықтыру, қолдың ұсақ моторикасын дамыту. | **Желді бақылау. (қоршаған ортамен танысу, көркем сөз)**  Мақсат-міндеттері. Балаларға желге, жапырақтарға, бұтақтарға, жалауларға, бұлттарға қарап байқауға болатынын көрсету; желдің баяу және қатты соққанын байқауға дағдыландыру; зеректікке, табиғи құбылыстарға қызығушылықты арттыру.  Педагог балаларға жапырақтар, жалаулар мен бұтақтарға қарап, далада желдің барын немесе жоғын байқауға шақырады. Балалар желді қатты соғып тұрғанын немесе баяу есіп тұрғанын айтады.  **"Жел қайда соғып тұр?" логикалық жаттығу. (математика негіздері, сөйлеуді дамыту)**  Мақсат-міндеттері. Балалардың кеңістікті (жазықтықты) бағдарлай білу қабілеттерін жетілдіру; оң мен сол жақты ажыратуға машықтандыру; объектіге немесе суреттегі объектіге қарап, жел қайда соққанын үстеу сөздерді қосып айтуға баулу; ақыл-ойды дамыту.  Құралдары: сюжетті суреттер (суреттергі жалаулар оң және сол жаққа желпілдер тұр).  - Суреттерге мұқият қарайық, далада желдің барын немесе жоғын анықтап көрейік. Далада жел бар болса, оның қай жаққа соғып тұрғанын байқап көрейік.  Балалардың жауаптары:  - Бірінші суретте жел сол жаққа қарай соғып тұр. Екінші суретте жел оң жаққа қарай соғып тұр.  **"Аққу-қаздар" ойыны. (дене шынықтыру)**  Мақсат-міндеттері. Белгі сөздерді мұқият тыңдап, ойынға белсенді қатысуға, ойын шартын бұзбауға, қимылдарды үйлестіріп, жылдам жүгіруге бейімдеу; дене мүшелерін дамыту; ұйымшылдыққа тәрбиелеу.  Педагог балаларға "аққу-қаздар" болуды ұсынады. Балалар алаңның бір жағына, педагог қарама-қарсы жаққа тұрады. Алаңның ортаңғы екі шетінде (санамақпен таңдалған) екі бала "қасқыр" рөлін атқарып тұрады.  Педагог:  - Аққу-қаздар, қайдасыңдар?  Қайда қонып, қайда ұшасыңдар?  Балалар:  - Біз ұшамыз жылы жаққа,  Қайтқымыз келеді сол жаққа!  Осы сөздерден кейін, балалар қарама-қарсы жаққа жүгіруге ("ұшып") ұмтылады.  "Қасқырлар" "аққу-қаздарды" ұстап алуға тырысады. Ұстап алу - баланы қолмен тигізу болып саналады.  Педагог алаңның шетіне "қасқырлардан қауіпсіз" орынды балаларға алдын ала сызып қояды.  Ойын бірнеше рет қайталанады. Ойын аяқталған сайын, "қасқырлар" ұстап алған "қаздар" саналады. Ойыншылардың қабілеттері бағаланады.  **"Кім қапшықты алыс лақтырады?" қимылды ойын-жаттығуы. (дене шынықтыру)**  Мақсат-міндеттері. Балаларды белгі бойынша әрекет ету біліктіліктерін дамыту, оң және сол қолымен қапшықты алысқа лақтыруды, жүгіруді, түсті тануды үйрету.  **Еркін ойындар: шығарылған материалмен алаңдағы ойындар, қимыл-қозғалысты дамыту, бадминтон ойнау.**  Мақсат-міндеттері. Зымыранды қарсылас жаққа лақтыруды үйретуді жалғастыру. | **Ересек балаларды бақылау. (қоршаған ортамен танысу, сөйлеуді дамыту, көркем сөз)**  Мақсат-міндеттері. Ересек балалардың (мінез-құлықтарын, ойындарын), киіміне назар аударуды, киім түрлерін, әрқайсын өз атауларымен атауды (бөрік, бөкебай, қолғап, етік, жылы шалбар және тағы басқа); киім және ауа райы арасында байланыс орнатуды үйрету. Ересек балалар арасында мейірімді қарым-қатынасқа тәрбиелеу.  Балдырған баламыз,  Балдырған баламыз,  Досты көп табамыз.  Қашан да, қайда да.  Достар бір-біріне  Сенімді боламыз.  Екі деген екі дос  Бірін-бірі қимайтын.  Артық-кемді етпей сөз,  Бірін-бірі сыйлайтын.  **Қимылды ойын. «Ақ аюлар». (дене шынықтыру)**  Мақсат-міндеттері. Ұжымдық тапсырмаларды орындауды үйрету, қарапайым өзара қарым-қатынас қабілетін қалыптастыру.  **"Шеңберден шеңберге" қимылды ойын-жаттығуы. (дене шынықтыру)**  Мақсат-міндеттері. Балаларға бағытты ауыстырып, шеңберден шеңберге екі аяқпен секіруге дағдыландыру; күш-жігерін дамыту.  **Еңбек:** сырғанау жолын әзірлеу.  Ұжымдық тапсырмаларды орындау. Үлкендерге қолдарынан келгенінше көмек көрсетуге тәрбиелеу.  **Өз бетімен ойындар:** ересек балалармен бірлескен ойындар.  Жүргізуші рөлін өз мойнына ала білуді қалыптастыру; белсенділікке, дербестікке тәрбиелеу. Балалардың бастамашылдығын ынталандыру.  Ойынға жауапкершілікпен қарауға, ойын тәртібін бұзбай ойнауға тәрбиелеу. |
| **Серуеннен оралу** | Балаларды киімдерін жүйелі шешінуге дағдыландыру, шкаф сөрелеріне киімдерін жинау, қолдарын жуу. **(мәдени-гигиеналық дағдылар, дербес әрекет)** | | | | |
| **Түскі ас** | Дұрыс тамақтану мәдениетін қалыптастыруды жалғастыру: асхана құралдарын дұрыс қолдану (ас қасық, шай қасық, шанышқы); майлықты ұқыпты пайдалану; нанды үгітпей жеу, асты ауызды жауып шайнау, тамақ ішіп отырғанда сөйлемеу; әдепті болуға тәрбиелеу (ас үшін алғыс білдіру, тазалық пен тиянақтылық қажеттілігі.)  Біздерде бар қасықтар  Сиқырлы екен құралдар.  Қолға қасық аламыз.  Дәмді астан аламыз.  Осы сөздерден кейін балалар таңғы астарын ішеді. Тамақтану кезінде тәрбиеші балалардың орындықта дұрыс отыруын қадағалайды. Бала орындықта дұрыс отырмаса, оған түзу отыру керектігін айтуға болады. **(мәдени-гигиеналық дағдылар, дербес әрекет, көркем сөз)** | | | | |
| **Түскі ұйқы** | Релаксацияға арналған жаттығу: "Менің көзім".  Мақсат-міндеттері. Тыныш ұйқыға қолайлы жағдай жасау. | | | | |
| **Біртіндеп ұйқыдан**  **ояту,**  **сауықтыру шаралары** | Жалпақтабандықтың алдын алу мақсатында денсаулық жолдарымен жүру.  Алған білімдерін бекітіп, мәдени-гигиеналық дағдыларын орындау.  «Қайық». Төсекте ішпен жатып, қолды иекке таяп қою, жартылай тұру, оңға-солға тербелу.  «Кемпірқосақ». Төсекте арқамен жату, аяғымен ауада шеңбер жасау.  «Тышқандар». Массаж кілемшесінде аяқтың ұшымен және өкшесімен айналып тұру. **(мәдени-гигиеналық дағдылар, дербес әрекет, дене шынықтыру)** | | | | |
| **Бесін ас** | Дұрыс тамақтану мәдениетін қалыптастыруды жалғастыру: асхана құралдарын дұрыс қолдану (ас қасық, ша қасық, шанышқы); майлықты ұқыпты пайдалану; нанды үгітпей жеу, асты ауызды жауып шайнау, тамақ ішіп отырғанда сөйлемеу; әдепті болуға тәрбиелеу (ас үшін алғыс білдіру, тазалық пен тәртіп сақтау.)  Біздерде бар қасықтар  Сиқырлы екен құралдар.  Қолға қасық аламыз.  Дәмді астан аламыз.  Осы сөздерден кейін балалар таңғы астарын ішеді. Тамақтану кезінде тәрбиеші балалардың орындықта дұрыс отыруын қадағалайды. Бала орындықта дұрыс отырмаса, оған түзу отыру керектігін айтуға болады. **(мәдени-гигиеналық дағдылар, дербес әрекет, көркем сөз)** | | | | |
| **Балалардың дербес әрекеті**  **(аз қимылды, үстел үсті**  **ойындары,**  **бейнелеу іс-әрекеті,**  **кітаптарды қарау және**  **басқалар)** | **Сөйлеуді дамытудан ойын-жаттығу**  "Балалардың қолынан қорек іздеген тиіннің суреті бойынша әңгіме құрастыру".  Мақсат-міндеттері. Балаларға сурет бойынша әңгіме құрастыруды түсіндіру; суретті сипаттауда, сол суреттегі оқиғаларға қатынасын білдіру үшін, өз ойын айту түсіндіріп амалдарымен таныстыру.  **Қимыл-қозғалыс ойыны.**  «Мысық пен тышқан».  Мақсат-міндеттері. Балаларды ептілікке, шапшаңдыққа үйрету.  Құралдар: мысық пен тышқанның маскасы.  Ережесі: балаларды шеңберге тұрғызып, араларынан мысық пен тышқанды белгілеп, мысық тышқанды қуады, тышқан мысықтан қашады. Тышқан ұсталып қалса, балалар ауысып, ойын басынан бастап ойналады. **(дене шынықтыру)**  **"Жаңбыр қалай пайда болады?" дидактикалық ойыны.**  Мақсат-міндеттері. Балалардың жаңбыр туралы түсініктерін кеңейту; қоршаған ортаның заңдылықтарына қызығушылықты арттыру.  Педагог балаларға әртүрлі табиғат құбылыстары бейнеленген суреттерді қарастыруға уақыт береді.  Содан кейін жаңбырдың қалай пайда болатынын бейнелейтін суреттерді тез тауып алуларын сұрайды.  Жаңбырдың қалай пайда болғаны бейнеленген суреттер тізбегіне қарап, балалар педагогпен бірге жаңбырдың пайда болуын әңгімелейді.  Құралдары. Суреттер: жел, ақ бұлттар, сұр бұлттар, жаңбыр, тұман, теңіз, қар жамылған таулар, кемпірқосақ, қар ұшқындары, бүршік ату, жапырақтардың түсіп жатқаны, қардың еріп жатқаны. | **Сурет салудан ойын-жаттығу**  "Үлкен және кішкентай қарбыздар".  Мақсат-міндеттері. Балаларды суреттің бояудың бетіне шығуы деп аталатын сурет салу әдісімен таныстыру; бормен көлемдері әртүрлі дөңгелектерді салып, ішін тіке жатқан ирек сызықтармен безендіріп, қылқаламмен дөңгелек сұлбасының бойымен, үстінен жасыл бояумен бояу техникасына үйрету.  **«Дауысына қарай ажырат» дидактикалық ойыны.**  Мақсат-міндеттері. Балалардың үй жануарларының дауыстары жөнінде білімдерін тексеру және жетілдіру.  - Балалар, мен сендерге әртүрлі дауыстарды саламын, ал сендер сол дауыс қай жануардың даусы екенін табасыңдар. **(қоршаған ортамен танысу, қазақ тілі)**  **"Айналамыздағы геометриялық пішіндер" дамытушы ойыны (жемістер мен көгөністер).**  Мақсат-міндеттері. Балалардың жеміс пен көгөністер, геометриялық пішіндер туралы түсініктерін пысықтау; ойлау, қабылдау, зейін қабілеттерін жетілдіру.  Құралдары: шеңбер, сопақша, шаршы, тіктөртбұрыш, үшбұрыш сияқты пішіндер; жемістер мен көгөністердің кескіндері.  - Балалар, қандай геометриялық пішіндерді білесіңдер? (Дөңгелек, сопақша, шаршы, тіктөртбұрыш, үшбұрыш.)  - Алдарыңдағы суреттерде салынған заттарды атап көрейік. (Балалар жемістер мен көгөністерді атайды.)  - Оларды қандай жалпылауыш сөздермен біріктіреміз? (Жемістер, көгөністер.)  - Суреттегі көгөніс пен жемісті өзіне ұқсас геометриялық пішінмен үстін бастырып қойыңдар. **(математика негіздері, қоршаған ортамен танысу)** | **Математика негіздерінен ойын-жаттығу**  "Күзгі орманның ғажайыптары".  Мақсат-міндеттері. Балаларға түсініктер беру.  **Сюжетті-рөлдік ойын. "Супермаркет».**  Мақсат-міндеттері. Балаларды өз ойын жоспарын құрдастарының жоспарларымен үйлестіруге үйрету, ойын барысында рөлдерді өзгерту. Балаларды қоршаған ортадағы өмір туралы білімдерін ойындарда кеңінен қолдануға шақыру; диалог сөйлеуді дамыту. **(қоршаған ортамен танысу, сөйлеуді дамыту, қазақ тілі)**  **Вариативті компонент. Құрастыру**  "Жолдағы серігің".  Мақсат-міндеттері. Балаларға құрамында: цилиндр, тақтайша, призма, кірпіш, текше бар құрылыс материалдарының жинағынан жеңіл көлікті құрастыруды үйрету; көліктің бөліктерін атау; көлік және оның түрлері туралы, көлікті қандай мақсатта қолдану керектігі туралы түсініктерін дамыту.  **"Қарама-қарсы сөз" атты "жұптар айтысы" жаттығуы.**  Мақсат-міндеттері. Балаларды қарама-қарсы мағынадағы сөздер жұптарын құруға дағдыландыру; сөздік қорды молайту; ойдың шапшаңдығын дамыту.  Құралдар: қамшы, доп немесе жұптар арасында жүретін зат (жалау).  - Балалар, қарама-қарсы мағынадағы сөздердің жұптарын айту үшін айтыс жариялайық.  - Қамшының сабын екі баланың қайсын нұсқап көрсетсем, сол бала айтысты бастап, мағынасы қарама-қарсы мағынадағы сөзді айтуы керек.  - Білмеген балаға білетін бала көмек беріп, айтысты әрі қарай жалғастырады. Бастаймыз!  - Жақын - алыс.  - Үлкен - кішкентай.  - Ұзын - қысқа.  - Қорқақ - батыл.  - Зұлым - мейірімді (пантомима арқылы көмектесуге болады).  - Баяу - жылдам.  - Астында - үстінде.  - Артында - алдында.  - Биік - аласа.  - қатты - жұмсақ  - Ауыр - жеңіл.  - Сол жақ - оң жақ.  Күрделенуі: жаттығуды жылдамдыққа ойнауды ұйымдастыруға болады. **(сөйлеуді дамыту, қазақ тілі)** | **Көркем әдебиеттен ойын-жаттығу**  "Кішкентай бағбан".  Мақсат-міндеттері. Балаларды «Кішкентай бағбаншы» әңгімесімен таныстыра отырып, әңгімеде кездесетін көркем сөздердің мағынасын түсіндіру.  **Құрастырудан ойын-жаттығу**  "Күзгі ағаш".  Мақсат-міндеттері. Балаларды қағаз бетінде ағаш діңі мен ұшар басы салынған суреттің үстіне макарон өнімдерін өздері қалаған жерге орналастырып, құрастыруды үйрету.  **Дидактикалық ойын. "Күзде не болады?"**  Мақсат-міндеттері. Күз мезгіліндегі табиғи құбылыстарды ажыратуды үйрету.  **"Көгөністі танып, атауын ата" дидактикалық ойыны.**  Мақсат-міндеттері. Балалардың сөздік қорын байыту; денсаулық үшін көгөністер мен жемістердің пайдасы туралы түсініктерін қалыптастыруды жалғастыру, толық жауап беруге ынталандыру. **(сөйлеуді дамыту, қазақ тілі)**  **"Не артық?" дамытушылық ойыны.**  Мақсат-міндеттері. Балаларға заттарды шарттарда берілген белгілер бойынша жіктеуге машықтандыру; ойлау қабілеттерін дамыту.  Құралдары: әртүрлі заттар мен ойыншықтар немесе заттық сурет-карточкалар.  Педагог әртүрлі заттарды немесе суреттерді төртеуден тізбекке қояды. Әрбір төрт зат немесе суреттің арасында біреуі артық болып саналады.  Артығын табу үшін балалар төрт заттың арасынан бәріне ортақ қасиеті жоғын іздеп табады, дауыстап айтады. **(танымдық дағдылар, сөйлеуді дамыту)** | **Мүсіндеуден ойын-жаттығу**  "Жемістер".  Мақсат-міндеттері. Балаларды жемістердің негізгі пішінін, алма, алмұртқа тән ерекшеліктерді беруге, бөлшектерді саусақтың және кескіштің көмегімен келтіре отырып, екі қолмен мүсіндеуді үйрету.  **Дидактикалық ойын. "Қайсы үлкендеу?"**  Мақсат-міндеттері. Зерттелетін заттың пішіні мен көлеміне назар аудара отырып, сын-сипатын байқауды және атауды үйрету.  **Қоршаған ортамен танысудан ойын-жаттығу**  "Бақшадағы мол өнім".  Мақсат-міндеттері. Балаларға жомарт күз туралы түсінік бере отырып, күзде бақшада өсетін көгөністер және жемістер туралы білімдерін кеңейту.  **"Жемістер-жидектерді және көгөністерді топтастыр" дидактикалық ойыны.**  Мақсат-міндеттері. Балаларға жеміс-жидектер және көгөністердің атауларын еске сақтауды, оларды көлемі, пішіні, түсі, дәмі, ішкі құрылысына қарап анықтауды үйрету.  **"Кім көп атайды?" дидактикалық ойыны.**  Мақсат-міндеттері. Сөздік қорларын етістіктермен молайту, мағынасына сәйкес етістіктерді таңдау.  Педагог балаларға көгөністер мен жемістерді өсіру, баптау, жинау әрекеттері жайында әңгімелеуді ұсынады.  Құралдар: жемістер мен көгөністерді өсіру үшін адамның қалай еңбектенетіні туралы суреттер. **(сөйлеуді дамыту, қазақ тілі)** |
| **Балалармен жеке жұмыс** | **«Тәулік бөліктері».**  Мақсат-міндеттері. Тәулік бөліктері жайлы білімдерін бекіту; тәулік бөліктерін атау, бір-бірінен ажырату дағдыларын жаттықтыру.  Ойынның құрал-жабдықтары: суреттер.  Ойынның мазмұны: балалар суретті кезек-кезек алып, тәуліктің қай бөлігі екенін айтады, сол сурет бойынша әңгіме құрайды. **(математика негіздері, сөйлеуді дамыту)** | **Дидактикалық ойын (коммуникация).**  «Тіл туралы ертегі» - артикуляциялық гимнастика  Мақсат-міндеттері. Артикуляциялық аппаратты дамыту. **(сөйлеуді дамыту)** | **Дидактикалық ойын (таным, сенсорика).**  «Қуыршақтарға моншақтар алыңдар».  Мақсат-міндеттері. Үлгі бойынша түс таңдау.  Материал: негізгі түстердегі қуыршақтардың фигуралары, әртүрлі мөлшердегі негізгі түстердің шеңберлері. **(сөйлеуді дамыту)** | **Дидактикалық ойын. "Сиқырлы "- ң"әрпі"**  Мақсат-міндеттері. Балалардың "ң" дыбысын дұрыс айтуын қадағалау.  Балалар "ң" әрпі бар сөздерді айту қажет.  Мысалы: аң, таң, мұң, шаң, маң, маңай, маңдай, таңдай, сең, жең, мең, көң және тағы басқа.  **(сөйлеуді дамыту)** | **Дидактикалық ойын «Фотоаппарат».**  Мақсат-міндеттері. Ассоциативті ойлауды, ерікті зейінді, есте сақтауды, сөйлеуді дамыту.  Ойын материалдары мен көрнекі құралдар: лото карталары немесе кез келген басқа суреттер.  Сипаттамасы: 5 секунд ішінде балаға карточканы көрсету. Содан кейін оны алып тастаңыз және онда не бейнеленгенін еске түсіруді ұсыныңыз. Егер балаға жауап беру қиын болса, оған сұрақ қойыңыз: қанша, қандай түс және тағы басқа.  **(танымдық дағдылар, сөйлеуді дамыту, қазақ тілі)** |
| **Серуенге дайындық** | Мақсат-міндеттері:  - киімді дұрыс бүктеп жинауға, ілуге, аяқ-киімді түзу қоюға машықтандыру;  - өз бетінше жылдам және дұрыс ретпен киіне (шешіне) білуді дағдыландыру;  - шкафқа ілінген, қойылған бас киім, киім, аяқ-қиім сияқты заттарды өз орындарын біліп, тәртіп сақтауға тәрбиелеу;  - ауа райына сай киінгенін қадағалай білуге, киімді, аяқ-киімді таза ұстауға баулу;  - көмек көрсете білуге, алғыс айтуға тәрбиелеу.  **(дербес әрекет)** | | | | |
| **Серуен** | **Топырақты бақылауды жалғастыру. (қоршаған ортамен танысу, сөйлеуді дамыту, көркем сөз)**  Мақсат-міндеттері. Ауа райына байланысты топырақтың касиетінің әртүрлі болатынын көруді үйрету.  **Тақпақ.**  **Ескен Елубаев «Күзде».**  Қайтқан құсты көрдің бе?  Қаптай ұшқан әуелеп?  Қайтқан күзім келдің бе,  Сыңсып бағың мәуелеп?  Қамба толды астыққа,  Алғыс саған, алтын күз!  Бір уыс дән шаштық та,  Арба қауын алдық біз!  **Бақылау:** ауа райына байланысты топырақтың касиеті әртүрлі болатынын көруді үйрету. Топырақ жылы, күн көзіне қызиды, тобарысып жатады; қара, тып-тығыз, ылғалды. Ауа райының суытуына байланысты жердегі топырақ суып кетеді, оны күрекпен қазу қиын болады, өсімдікті де жұлып алуға келмейді құрғақ болғасын, ол үзіліп қалады.  **Қимылды ойыны: «Тауық пен балапандар». (дене шынықтыру)**  Мақсат-міндеттері. Екі тіреуіштің аралығына байлаған арқанның астына өту дағдысын бекіту; әртүрлі қимыл-қозғалыстарды орындай отырып алаң бойымен (отырды, жем іздеді, жем шоқыды) орын ауыстыруға қадағалау, белгі бойынша әрекет жасап, өз орындарын табуға, икемді болуға үйрету.  **Еңбек:** ұжымдық тапсырмаларды орындау, еңбексүйгіштікке тәрбиелеу.  **Өз бетімен ойналатын ойындар:** әртүрлі ойындарды ойнауға қызығушылықты дамыту. | **Бірінші қатқақты бақылау. (қоршаған ортамен танысу, сөйлеуді дамыту, көркем сөз)**  Мақсат-міндеттері. Сыртқы белгілерге қарап, ауа райын анықтауды үйрету. Табиғатта болып жатқан өзгерістерді (қатқақты) бақылау, күзгі ауа райымен салыстыру.  **Тақпақ.**  **Х. Тағаров «Алтын күз».**  Дәнге толып қызыл қырман,  Қырман басы қызыл думан.  Мөлдіретіп жүзімдерін,  Келді алтын күзім менің.  Молшылық күз – береке күз,  Береке күз – мереке күз.  **Қимылды ойын. «Балалар бақшаға шықты» (поляк ұлттық ойыны).**  Жануардың рөлін таңдауға және олардың қимыл-қозғалысын дәл келтіре білуге еліктеу.  **"Бояулар" қимыл-қозғалыс ойыны. (дене шынықтыру)**  Мақсат-міндеттері. Балаларды жүгіру бағытын өзгертіп, жылдамдықпен жүгіре білуге машықтандыру; қуғыншыға жеткізбеуге тырысуды, ептілікті, қозғалыс жылдамдығын дамыту; достыққа тәрбиелеу.  Балалар "бояушыны" санамақ арқылы таңдайды, қалғаны "бояуларды" сомдайды.  "Бояулар" белгілі жерде тізіліп отырады (тұрады). Әр бала ешкімге айтпай, өзіне бояу түсін таңдайды, тек "бояушы" сұраған кезде ғана өзі ойлап қойған түсті естіп, бәрі ойынға кіріседі.  Педагог (кейін балалардың бірі) "бояуды сатушы" болып, "бояушы" бояуды сатып алуға келген кезде "бояушының" қандай түсті таңдағанын анықтайды.  "Бояушы" алақанымен "сатушы" алақанын келісілген санға сай шапалақтайды да, "бояуды қуалап" кетеді.  Егер "бояу" қашып қайтып келсе, "бояушы" бояуды сатып алуға қайта келеді. "Бояу" ұсталп қалса, оны сомдаған бала "бояушы" болады.  "Бояушы" балалар таңдамаған түсті айтса, өзге түсті қалауға мәжбүр болады.  **Еңбек:** қыстыгүні тотыларды қоректендіру үшін бұтақтарды жинау. Табиғат бұрышының мекендеушілеріне сүйіспеншілігін дамыту.  **Өз бетімен ойындар:** ойын таңдауда, ойға алғанын іске асыру үшін дербестігін дамыту, белсенді болуға тәрбиелеу. | **Шалшық судағы мұз қабыршағын бақылауды жалғастыру. (қоршаған ортамен танысу, көркем сөз)**  Мақсат-міндеттері. Мұз бастапқыда мөлдір, жұқа шыныдай нәзік болады. Ауа температурасы төмендеген кезде су мұзға айналатынын ескеріп, жалпы қорытынды жасау.  Жұмбақ.  Отқа жанбайды,  Суға батпайды. (Мұз.)  **Тәжірибе:** «Шалшықты айналып өту».  **Қимылды ойын: «Өзіне жұп табу».** **(дене шынықтыру)**  Белгі бойынша ойын барысында алаңда орын ауыстыру, өз жұбын табу. Зейінді, қимыл жылдамдығын жетілдіру.  **"Мысық пен тышқан" қимыл-қозғалыс ойыны. (дене шынықтыру)**  Мақсат-міндеттері. Балаларды ойын шартына сай ойнауға, рөлді дұрыс атқаруға бейімдеу; зеректікке, шапшаңдыққа, жылдамдыққа, жалтарып жүгіруге машықтандыру; шыдамдылыққа, ұйымшылдыққа тәрбиелеу.  Ойынға қатысушылар шеңбер құрып тұрады. "Мысық" пен "тышқанды" балалардың қалаулары бойынша немесе санамақ арқылы тағайындауға болады. Ойын басталар алдында кейіпкерлер шеңбер сыртында бір-бірінен алшақ тұрады. Балалардың қалғаны бір-бірінің қолын ұстап, шеңбер құрып жүріп, мына сөздерді айтады:  Мысығымыз момақан,  Жүреді аулада андамай.  Тышқан көрсе - бас салады!  Кім тышқанды құтқарады?  Осы сөздерді айтып, балалар тоқтайды да "мысық" "тышқанды" қуалап кетеді. Балалар қол ұстасып, қолдарын жоғары көтеріп, "тышқанға" ұяға жол ашып беріп жатады. "Мысық" ұяға кіріп кетсе, ары қарай өткізбес үшін, қолдарын төмен түсіріп, жолды жауып қояды.  Ойынға қатысушы балалар өте зерек болу керек, біресе қолдарын көтеріп, біресе түсіріп, "мысық" пен "тышқанның" қуаласпағын реттеп тұру керек.  "Тышқан" ұсталып қалса, кейіпкерді ауыстыруға болады.  **Еңбек:** ағаштардың қасына түскен бұтақтарды жинау. Тапсырылған жұмысты жауапкершілікпен атқару.  **Өз бетімен ойындар:** «Зырылдауықтармен ойын».  Балаларды ойынға қызықтыру, қолдың ұсақ моторикасын дамыту. | **Желді бақылауды жалғастыру. (қоршаған ортамен танысу, көркем сөз)**  Мақсат-міндеттері. Балаларға желдің соғып тұрғанын жапырақтарға, бұтақтарға, жалауларға, бұлттарға қарап байқауға болатынын көрсету; желдің баяу және қатты соққанын байқауға дағдыландыру; зеректікке, табиғи құбылыстарға қызығушылықты арттыру.  Педагог балаларға жапырақтар, жалаулар мен бұтақтарға қарап, желдің бар не жоғын байқауға шақырады. Балалар желдің қатты соғып немесе баяу есіп тұрғанын айтады.  **"Жел қайда соғып тұр?" логикалық жаттығуы. (математика негіздері, сөйлеуді дамыту)**  Мақсат-міндеттері. Балалардың кеңістікті (жазықтықты) бағдарлай білу қабілеттерін жетілдіру; оң мен сол жақты ажыратуға машықтандыру; объектіге немесе суреттегі объектіге қарап, жел қайда соққанын үстеу сөздерді қосып айтуға баулу; ақыл-ойыны дамыту.  Құралдары: сюжетті суреттер (суреттерді жалаулар оң және сол жаққа желпілдер тұр).  - Суреттерге мұқият қарап, далада желдің барын не жоғын анықтау. Жел бар болса, қай жаққа соғып тұрғанын байқап көрейік.  Балалардың жауаптары:  - Бірінші суретте жел сол жаққа соғып тұр. Екінші суретте жел оң жаққа соғып тұр.  **"Аққу-қаздар" ойыны. (дене шынықтыру)**  Мақсат-міндеттері. Белгі сөздерді мұқият тыңдап, ойынға белсенді қатысуға, ойын шартын бұзбауға, қимылдарды үйлестіріп, жылдам жүгіруге бейімдеу; дене мүшелерін дамыту; ұйымшылдыққа тәрбиелеу.  Педагог балаларға "аққу-қаздар" болуды ұсынады. Балалар алаңның бір жағына, педагог қарсы бетіне тұрады. Алаңның ортасындағы екі шетінде (санамақпен таңдалған) екі бала "қасқыр" рөлін атқарып тұрады.  Педагог:  - Аққу-қаздар, қайдасыңдар?  Қайда қонып, ұшасыңдар?  Балалар:  - Біз ұшамыз жылы жаққа,  Қайтқымыз келеді ошаққа!  Осы сөздерден кейін ойыншы балалар қарама-қарсы жаққа жүгіруге ("ұшып") ұмтылады.  "Қасқырлар" "аққу-қаздарды" ұстап алуға тырысады. Ұстап алу - балаға бір қолын тигізуді білдіреді.  Педагог алаңның шетінен балалар үшін "қасқырлардан қауіпсіз" орынды алдын ала сызып қояды.  Ойын бірнеше рет қайталанады. Ойын аяқталғанда "қасқырлар" ұстап алған "қаздар" саны саналады. Ойыншылардың қабілеттері бағаланады.  **"Кім қапшықты алыс лақтырады?" қимылды ойын-жаттығуы. (дене шынықтыру)**  Мақсат-міндеттері. Балаларда белгі бойынша әрекет ету біліктіліктерін дамыту, оң және сол қолымен қапшықты алысқа лақтыруды, жүгіруді, түсті тануды жаттықтыру.  **Еркін ойындар:** далаға шығарылған материалмен алаңда ойын ойнау, қимыл-қозғалысты дамыту, бадминтон ойнау.  Мақсат-міндеттері. Зымыранды қарсылас жаққа лақтыруды үйретуді жалғастыру. | **Ересек балаларды бақылауды жалғастыру. (қоршаған ортамен танысу, сөйлеуді дамыту, көркем сөз)**  Мақсат-міндеттері. Ересек балалардың (мінез-құлықтарын, ойыны), киімін бақылауға; киім түрлерін, олардың атауларын атауға (бөрік, бөкебай, қолғап, етік, жылы шалбар және тағы басқа); киім мен ауа райы арасындағы байланыс орнатуды үйрету. Ересек балаларды мейірімді қарым-қатынасқа тәрбиелеу.  Балдырған баламыз,  Балдырған баламыз,  Досты көп табамыз.  Қашан да, қайда да.  Достар бір-біріне  Сенімді боламыз.  Екі деген екі дос  Бірін-бірі қимайтын.  Артық-кемді етпей сөз,  Бірін-бірі сыйлайтын.  **Қимылды ойын: «Ақ аюлар». (дене шынықтыру)**  Мақсат-міндеттері. Ұжымдық тапсырмаларды орындауды үйрету, қарапайым өзара қарым-қатынас қабілеттілігін қалыптастыру.  **"Шеңберден шеңберге" қимылды ойын-жаттығуы. (дене шынықтыру)**  Мақсат-міндеттері. Балаларды бағытты шеңберге ауыстырып, екі аяқпен секіруге дағдыландыру; күш-жігерін дамыту.  **Еңбек:** сырғанау жолын әзірлеу.  Ұжымдық тапсырмаларды орындау. Үлкендерге қолдарынан келетін көмектерін көрсетуге тәрбиелеу.  **Өз бетімен ойналатын ойындар:** ересек балалармен бірлесіп ойнау.  Жүргізуші рөлін өз мойнына ала білуді қалыптастыру; белсенділікке, дербестікке тәрбиелеу. Балаларды бастамашылдыққа ынталандыру.  Ойынға жауапкершілікпен қарауға, тәртібін бұзбай ойнауға тәрбиелеу. |
| **Серуеннен оралу** | Балаларды киімдерін жүйелі шешінуге дағдыландыру, шкаф сөрелеріне киімдерін орналастыру, қолдарын жуу. (мәдени-гигиеналық дағдылар, дербес әрекет) |  |  |  |  |
| **Балалардың дербес әрекеті**  **(аз қимылды, үстел үсті**  **ойындары,**  **бейнелеу іс-әрекеті,**  **кітаптарды қарау және**  **басқалар)** | Кітап бұрышында: өткен тақырыптар бойынша суреттерді қарау, сипаттау; ертегілерді есте жаңғырту, кейіпкерлердің сөздерін қайталау. Театрлық қойылымдар. **(коммуникативті дағдылар, көркем әдебиет, сөйлеуді дамыту)**  Музыкалық аспаптармен ойындар. Күз әуенін тыңдау және жаттау. **(музыка)**  **Сюжетті-рөлдік ойын "Шағын дүкен".**  Мақсат-міндеттері. Балалардың ұғымындағы азық-түлік дүкені түсініктерін бекіту, сатушы мен сатып алушы рөліндегі әрекеттерді игеру, мейірімді қарым-қатынас орнатуға тәрбиелеу. Сатушы балалардың қалауымен тағайындалады. Сатып алушылар қажетті құралдар (себет, қолданылатын қажетті құралдарды, қол арбаны, карточканы, тауарды таңдайды, сатушы тауарды жарнамалайды, бағасын айтады. Тәрбиеші ойыншылар арасындағы сөйлеу тізбегін реттейді, бекіту сұрақтарын қояды. **(қоршаған ортамен танысу)**  Өнер бұрышында жемістер мен көгөністерді мүсіндеу, жапсыру, суретін бояу. **(шығармашылық дағдылар, сурет салу, жапсыру, мүсіндеу)**  Қолдың ұсақ және ірі моторикасын дамытатын ойындар. **(құрастыру)**  Еркін ойындар. | | | | |
| **Балалардың үйге қайтуы** (ата-аналарға кеңес) | Ата-аналарға балабақшаға уақытында келуді ескерту. | Ата-аналарға балалардың тазалықтарын қадағалауды ескерту. | «Айына бір рет отбасы күнін өткізу». | «Отбасы - тәрбиенің бастауы» атты тақырыпта әңгімелесу. | Жоба: «Жомарт күз» тақырыбындағы көрмені қорытындылау. Көрме нәтижелерін ата-аналармен талқылау. |